Diari Oficial de la Generalitat Valenciana


Sumari del DOGV 7278, del 21-05-2014 (2014/4460)

Informació pública amb el text resumit de la Resolució, d'11 de setembre de 2013, del secretari autonòmic de Justícia, per la qual s'acorda ratificar l'acord d'extinció, el balanç de liquidació i la inscripció en el Registre de Fundacions de la Comunitat Valenciana de la baixa registral de la Fundación de la Comunidad Valenciana para la Promoción del Área Mediterráneo-Latinoamericana-Amela.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7278

Data del DOGV
:   21-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4460


Data del document
:   11-09-2013

Organisme emissor
:   Conselleria de Governació i Justícia

Tipus de document
:   Anunci

Descriptors 

:   * Conselleria de Governació i Justícia

Informació pública amb el text resumit de la Resolució, d'11 de setembre de 2013, del secretari autonòmic de Justícia, per la qual s'acorda ratificar l'acord d'extinció, el balanç de liquidació i la inscripció en el Registre de Fundacions de la Comunitat Valenciana de la baixa registral de la Fundación de la Comunidad Valenciana para la Promoción del Área Mediterráneo-Latinoamericana-Amela. [2014/4460]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
Amb data 20 d'abril de 2011 la Fundación de la Comunidad Valenciana para la Promoción del Área Mediterráneo-Latinoamericana-Amela, va presentar la sol·licitud de ratificació de l'acord d'extinció, adoptat pel seu Patronat amb data 22 de març de 2011, i protocol·litzat en escriptura pública de 20 d'abril de 2011, autoritzada pel notari del Col·legi de València, Fernando Pascual de Miguel, número de protocol 1121.  
La causa d'extinció al·legada és la impossibilitat del compliment del fi fundacional, de conformitat amb la lletra c de l'article 31 de la Llei 50/2002, de 26 de desembre, de Fundacions.  
El Patronat acorda que el romanent resultant, després de la liquidació, siga atribuït a la Universitat de València-Estudi General, i esta Universitat s'havia compromés a continuar i realitzar els projectes, relacionats amb el llegat científic cultural del professor Vidal Beneyto, en línia amb les actuacions de la Fundació; la qual cosa està d'acord amb l'article 33 dels Estatuts de la Fundació.  
Elevat l'expedient a la Comissió del Protectorat el 12 de març de 2013 esta emet un informe favorable sobre la ratificació de l'extinció, si bé se sol·licita un desglossament dels gastos succeïts des de la presa de l'acord d'extinció, així com la quantia final que va a transferir-se.  
  
Finalment, el 2 d'agost de 2013 es dóna resposta a la comunicació mencionada i s'acredita la transferència del romanent a la Universitat de València-Estudi General als efectes de la baixa registral de la Fundació. La quantia que finalment es transferix a esta és de 44.626,31 - (després del reintegrament de determinades comissions bancàries i interessos per entitat bancària després de les gestions pertinents de la Fundació); i està acreditat, com consta en informe de la Secció de Comptabilitat de 14 de juny de 2013, que efectuades totes les operacions de liquidació no queden comptes de creditors ni deutors pendents.  
Per tot això, s'acorda ratificar l'acord d'extinció de la Fundación de la Comunidad Valenciana para la Promoción del Área Mediterráneo-Latinoamericana-Amela, així com el balanç de liquidació aprovat pel Patronat d'esta, d'acord amb els acords adoptats per l'òrgan de govern esmentat en els termes descrits en la present resolució, i el destinatari dels béns i drets resultants de la liquidació és la Universitat de València-Estudi General, i inscriure les ratificacions mencionades així com la baixa en el Registre de Fundacions de la Comunitat Valenciana de la Fundación de la Comunidad Valenciana para la Promoción del Área Mediterráneo-Latinoamericana-Amela, inscrita amb el número 452V.  
  
  
València, 11 de setembre de 2013.- El secretari autonòmic de Justícia: Antonio Gastaldi Mateo.